Разважаў вядомы гiтарыст таксама пра iншыя аспекты сваёй творчай дзейнасцi, свае густы ў музыцы i новыя таленты на сцэне. Так, напрыклад, удала сумяшчаць напiсанне музыкi i ролю кiраўнiка ўласнага калектыву яму дапамагаюць прафесiяналiзм i iнтуiцыя. "Даводзiцца ўвесь час балансаваць памiж творчасцю i матэрыяльнай прасторай. У музыцы дапамагае вопыт, аднак увесь час прысутнiчае пошук патрэбных iнтанацый. I нейкае ўнутранае адчуванне падказвае, як будзе правiльна. У мяне няма людзей, якiя прыйшлi б i сказалi: "Вось будзеш рабiць такую музыку, а астатнiя пытаннi мы самi вырашым. Iх не было i не будзе, бо ты сам выбiраеш свой шлях i робiш крокi на iм. Я адчуваю, што з'яўляюся толькi праваднiком музыкi, i з такой устаноўкай iду па жыццi".